Times Square

Times Square er et lite område av Manhattan i byen New York. Området er avgrenset av 6. og 9. aveny fra øst mot vest og av 39. og 52. gate fra sør mot nord. Sentrum i dette området dannes der Broadway krysser 42. til 45. gate, og er et hektisk kulturelt og kommersielt knutepunkt. Mange av New Yorks mest berømte teatre ligger her, i tillegg til TV-stasjoner (bl.a. MTV), banker, opplevelsessentre og andre mediaselskaper som Reuters og Viacom. Times Square er det eneste området i byen som påbyr leietakere å montere utvendige neonreklamer, noe som har gjort stedet til et spektakulært landemerke. Historie I 1870-årene het plassen Longacre Square, oppkalt etter Long Acre Square i London, som på samme måten var samlingsplass for skysskarene med hest og vogn. Longacre Square var sentrum for et nabolag kjent som Tenderloin («indrefilet») eller S*tan’s Circus. I 1901 lå det 132 bordeller og like mange skjenkesteder i området fra 37. til 47. gate og fra 5. aveny til 8. aveny. Men 8. april 1904 ble plassen omdøpt til Times Square etter avisen New York Times som da etablerte seg der. Plassen er også kjent for de ikoniske fotografiene fra fredsdagene i mai 1945 da andre verdenskrig tok slutt. Hver nyttårsaften samles tusenvis av mennesker på Times Square for å hilse det nye året velkommen. Referanser Eksterne lenker Times Square webkameraer The Times Square.Com